ΚΟΙΝΗ ΘΕΣΗ (ΕΚ) αριθ. 22/94 η οποία υιοθετήθηκε από το Συμβούλιο στις 8 Ιουνίου 1994 για τη θέσπιση της απόφασης 94/. . ./ΕΚ του Συμβουλίου της . . . σχετικά με τη θέσπιση τετραετούς προγράμματος (1994-1997) για την ανάπτυξη του περιβαλλοντικού παράγοντα των κοινοτικών στατιστικών (94/C 213/04)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 P παράγραφος 1,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Ενεργώντας σύφωνα με τη διαδικασία του άρθρου 189 Γ της συνθήκης (3),

Εκτιμώντας:

ότι το πέμπτο κοινοτικό πρόγραμμα περιβαλλοντικής δράσης με τίτλο «στόχος η αειφορία», του οποίου η γενική προσέγγιση και στρατηγική εγκρίθηκαν με το ψήφισμα του Συμβουλίου των Ευρωπαϊκών Κοινοτήτων και των αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίου της 1ης Φεβρουαρίου 1993 σχετικά με ένα κοινοτικό πρόγραμμα πολιτικής και δράσεως για το περιβάλλον και τη σταθερή ανάπτυξη (4), απαιτεί να δοθεί υψηλός βαθμός προτεραιότητας, μεταξύ άλλων, «στην αξιοποίηση και την αύξηση της πείρας και του δυναμικού του ευρωπαϊκού στατιστικού συστήματος, ώστε να παράγει αξιόπιστες περιβαλλοντικές στατιστικές σε τακτά διαστήματα, οι οποίες να είναι συγκρίσιμες και να συνδέονται με τις παραδοσιακές επίσημες στατιστικές στους οικονομικούς και κοινωνικούς τομείς» 7

ότι οι στατιστικές για το περιβάλλον αποτελούν τμήμα του προγράμματος-πλαισίου για τις δράσεις προτεραιότητας στον τομέα της στατιστικής πληροφόρησης 1993-1997 που θεσπίστηκε με την απόφαση 93/464/ΕΟΚ του Συμβουλίου (5) 7 ότι, στο άρθρο 4 της απόφασης, προβλέπεται η ανάγκη για περαιτέρω ειδικές στατιστικές δράσεις εφαρμογής που θα πρέπει να αποφασιστούν από το Συμβούλιο 7 ότι μια τέτοια δράση είναι και το παρόν πρόγραμμα ανάπτυξης των στατιστικών στον τομέα του περιβάλλοντος 7

ότι υπάρχει σαφής ανάγκη για ολοκληρωμένες ποσοτικές πληροφορίες σχετικά με τη σχέση του περιβάλλοντος, από τη μία πλευρά, και των κοινωνικοοικονομικών δραστηριοτήτων και πολιτικών, από την άλλη 7

ότι είναι βασικό οι εξελίξεις στις επίσημες στατιστικές περιβάλλοντος να είναι συντονισμένες προκειμένου να ικανοποιηθούν οι βασικές διεθνείς, κοινοτικές και εθνικές ανάγκες με το χαμηλότερο δυνατό δημόσιο και ιδιωτικό κόστος 7 ότι αυτό μπορεί να επιτευχθεί με τον καλύτερο τρόπο στα πλαίσια των καθιερωμένων διαδικασιών συνεργασίας μεταξύ της Επιτροπής, των στατιστικών υπηρεσιών των διεθνών οργανισμών καθώς και των στατιστικών υπηρεσιών των κρατών μελών 7 ότι, επομένως, ενδείκνυται η θέσπιση τετραετούς προγράμματος για τη διασφάλιση αυτής της συντονισμένης ανάπτυξης 7

ότι σημαντική εργασία σχετικά με τη μεθοδολογία και τη συλλογή περιβαλλοντικών στοιχείων διεξάγεται από τις στατιστικές υπηρεσίες διεθνών οργανισμών και, ειδικότερα, τη Στατιστική Υπηρεσία των Ηνωμένων Εθνών, τη Συνδιάσκεψη των Ευρωπαίων Στατιστικών Εμπειρογνωμόνων και τον Οργανισμό Οικονομικής Συνεργασίας και Ανάπτυξης 7 ότι το παρόν πρόγραμμα θα πρέπει να λαμβάνει υπόψη την εν λόγω εργασία 7

ότι το πρόγραμμα θα συντονιστεί με τον Ευρωπαϊκό Οργανισμό Περιβάλλοντος, όπως προβλέπεται στον κανονισμό (ΕΟΚ) αριθ. 1210/90 του Συμβουλίου της 7ης Μαΐου 1990 για την ίδρυση του ευρωπαϊκού οργανισμού περιβάλλοντος και του ευρωπαϊκού δικτύου πληροφοριών και παρατηρήσεων σχετικά με το περιβάλλον (6) και με βάση κοινή συμφωνία 7

ότι ένα καλώς καθορισμένο πρόγραμμα για την ανάπτυξη του περιβαλλοντικού παράγοντα των επίσημων στατιστικών και την ένταξη μηχανισμών που θα εξασφαλίζουν τη συμμετοχή του Ευρωπαϊκού Οργανισμού Περιβάλλοντος στην κατάρτιση του προγράμματος θα διευκολύνει τη συνεργασία 7

ότι έχει ζητηθεί η γνώμη του Διοικητικού Συμβουλίου του Ευρωπαϊκού Οργανισμού Περιβάλλοντος για τις γενικές κατευθύνσεις του παρόντος προγράμματος 7

ότι την Επιτροπή επικουρεί στο έργο της λήψης των μέτρων που είναι αναγκαία για την εκτέλεση του παρόντος προγράμματος η Επιτροπή Στατιστικού Προγράμματος των Ευρωπαϊκών Κοινοτήτων που συστήθηκε με την απόφαση 89/382/ΕΟΚ του Συμβουλίου (7) 7

ότι είναι ανάγκη να τηρούνται ενήμερα το Ευρωπαϊκό Κοινοβούλιο και το Συμβούλιο σχετικά με την πρόοδο όσον αφορά αυτό το πρόγραμμα για την ανάπτυξη και παγίωση του περιβαλλοντικού παράγοντα των επίσημων στατιστικών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Θεσπίζεται αναπτυξιακό πρόγραμμα (στο εξής αποκαλούμενο «πρόγραμμα») που αφορά τις τακτικές επίσημες στατιστικές οι οποίες συμβάλλουν στην εκπόνηση πληροφοριών για την περιβαλλοντική πολιτική της Κοινότητας και για τις σχέσεις της με άλλες κοινοτικές πολιτικές. Το πρόγραμμα ισχύει από την ημερομηνία έναρξης ισχύος της παρούσας απόφασης και μέχρι το τέλος του 1997.

2. Σκοπός του προγράμματος είναι να αναπτυχθεί η περιβαλλοντική συνιστώσα των κοινοτικών στατιστικών ούτως ώστε να δημιουργηθούν τακτικές σειρές πληροφοριών για το περιβάλλον, που θα ενσωματωθούν σε άλλες επίσημες στατιστικές και που θα είναι διαθέσιμες σε όλα τα κράτη μέλη. Μαζί με τα στοιχεία που θα παρέχει ο Ευρωπαϊκός Οργανισμός Περιβάλλοντος, το πρόγραμμα καλύπτει τις ανάγκες πληροφόρησης της Κοινότητας στον τομέα της περιβαλλοντικής πολιτικής και των περιβαλλοντικών πτυχών άλλων κοινοτικών πολιτικών.

Άρθρο 2

1. Το πρόγραμμα εκτελείται από την Επιτροπή και από τις αρμόδιες εθνικές στατιστικές υπηρεσίες που ορίζουν τα κράτη μέλη.

2. Το πρόγραμμα λαμβάνει υπόψη το έργο που επιτελείται από άλλους διεθνείς οργανισμούς σε θέματα στατιστικών περιβάλλοντος.

3. Οι πληροφορίες που καλύπτονται από το πρόγραμμα αφορούν κυρίως:

- τις πιέσεις επί του περιβάλλοντος που είναι συνέπεια ανθρώπινης δραστηριότητας,

- την οικονομική και κοινωνική ανταπόκριση στις περιβαλλοντικές πολιτικές και στις μεταβολές του περιβάλλοντος.

4. Το πρόγραμμα περιλαμβάνει:

i) μεθοδολογικές/εννοιολογικές μελέτες 7

ii) πρακτικές μελέτες 7

iii) δοκιμαστικές έρευνες (από τις αρμόδιες εθνικές στατιστικές υπηρεσίες που ορίζουν τα κράτη μέλη) 7

iv) συλλογή στοιχείων 7

v) διάδοση.

Στις δραστηριότητες αυτές:

α) θα δοθεί ιδιαίτερη προσοχή στην ελαχιστοποίηση του φόρτου που συνιστά για τις επιχειρήσεις και τα άτομα η παροχή πληροφορών 7

β) λαμβάνεται πλήρως υπόψη ο κανονισμός (Ευρατόμ, ΕΟΚ) αριθ. 1588/90 του Συμβουλίου της 11ης Ιουνίου 1990 σχετικά με τη διαβίβαση στη Στατιστική Υπηρεσία των Ευρωπαϊκών Κοινοτήτων πληροφοριών που καλύπτονται από το στατιστικό απόρρητο σχετικά με το στατιστικό απόρρητο (8).

Η φύση του προγράμματος και οι τομείς εργασίας εκτίθενται λεπτομερέστερα στο παράρτημα Α.

5. Τα συλλεγόμενα στοιχεία διαδίδονται ευρέως και αναφέρονται, ενδεχομένως, οι διάφορες μέθοδοι που χρησιμοποιήθηκαν για τη συλλογή τους.

Λαμβάνεται πλήρως υπόψη ο κανονισμός (ΕΟΚ, Ευρατόμ) αριθ. 1588/90.

Άρθρο 3

Με τη διαδικασία του άρθρου 5, η Επιτροπή λαμβάνει τα απαραίτητα μέτρα για την εκτέλεση αυτού του αναπτυξιακού προγράμματος. Τα μέτρα αυτά περιλαμβάνουν:

i) αποφάσεις επί των οριστικών κειμένων που αναφέρονται στο παράρτημα Α σημείο 3 iv) 7

ii αποφάσεις για τη συλλογή στοιχείων, με την προϋπόθεση ότι θα είναι μικρές οι πρόσθετες οικονομικές επιβαρύνσεις των κρατών μελών για την τήρηση των κοινοτικών απαιτήσεων και δη το πολύ 10 % των υφιστάμενων πόρων για το οικείο μέτρο 7

iii) μεταβολές του παραρτήματος Α.

Άρθρο 4

1. Το πρόγραμμα συντονίζεται με τον Ευρωπαϊκό Οργανισμό Περιβάλλοντος, όπως προβλέπεται στο άρθρο 15 και το παράρτημα σημείο Β του κανονισμού (ΕΟΚ) αριθ. 1210/90, βάσει κοινής συμφωνίας.

2. Ο συντονισμός καλύπτει ειδικότερα την εκτέλεση ετησίων προγραμμάτων που αποφασίζονται με τις διαδικασίες του παραρτήματος Β.

3. Τα κοινοτικά μέτρα που προβλέπονται στο άρθρο 3 σημείο iii) λαμβάνονται με την έγκριση του Διοικητικού Συμβουλίου του Ευρωπαϊκού Οργανισμού Περιβάλλοντος, λαμβάνουν δε μεταξύ άλλων υπόψη την ανάπτυξη του ξεχωριστού προγράμματος εργασιών του οργανισμού, ώστε να εξασφαλίζεται η όσο το δυνατόν αποτελεσματικότερη συνεργασία και ενσωμάτωση των δύο προγραμμάτων.

Άρθρο 5

1. Η Επιτροπή επικουρείται από την επιτροπή στατιστικών προγραμμάτων των Ευρωπαϊκών Κοινοτήτων (στο εξής αποκαλούμενη «επιτροπή»), η οποία συστάθηκε με την απόφαση 89/382/ΕΟΚ.

2. Ο αντιπρόσωπος της Επιτροπής υποβάλλει στην εν λόγω επιτροπή σχέδιο των ληπτέων μέτρων. Η επιτροπή διατυπώνει τη γνώμη της για το σχέδιο αυτό σε προθεσμία που μπορεί να ορίσει ο πρόεδρος, ανάλογα με τον επείγοντα χαρακτήρα του θέματος. Η επιτροπή αποφασίζει, με την πλειοψηφία που προβλέπεται στο άρθρο 148 της συνθήκης, για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

3. α) Η Επιτροπή θεσπίζει τα προτεινόμενα μέτρα εφόσον είναι σύμφωνα με τη γνώμη που διατύπωσε η επιτροπή.

β) Αν τα προτεινόμενα μέτρα δεν είναι σύμφωνα προς τη γνώμη της επιτροπής ή αν δεν εκδοθεί σχετική γνώμη, η Επιτροπή υποβάλλει αμελλητί στο Συμβούλιο πρόταση σχετικά με τα ληπτέα μέτρα. Το Συμβούλιο λαμβάνει την απόφασή του με ειδική πλειοψηφία.

Αν, μετά την πάροδο τριμήνου από την ημερομηνία παραπομπής του θέματος στο Συμβούλιο, το Συμβούλιο δεν έχει λάβει απόφαση, τα προτεινόμενα μέτρα εγκρίνονται από την Επιτροπη.

Άρθρο 6

Η Επιτροπή υποβάλλει έκθεση στο Ευρωπαϊκό Κοινοβούλιο και στο Συμβούλιο μέχρι τον Ιούλιο του 1997. Ο Ευρωπαϊκός Οργανισμός Περιβάλλοντος διατυπώνει τη γνώμη του για την έκθεση αυτή.

Άρθρο 7

Η παρούσα απόφαση απευθύνεται στα κράτη μέλη.

. . ., . . .

Για το Συμβούλιο

Ο Πρόεδρος

(1) ΕΕ αριθ. C 209 της 22. 8. 1990, σ. 29.

(2) ΕΕ αριθ. C 332 της 21. 12. 1990, σ. 119.

(3) Γνώμη του Ευρωπαϊκού Κοινοβουλίου της 11. 2. 1992 (δεν έχει ακόμη δημοσιευθεί στην Επίσημη Εφημερίδα). Κοινή θέση του Συμβουλίου της . . . (δεν έχει ακόμη δημοσιευθεί στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν έχει ακόμη δημοσιευθεί στην Επίσημη Εφημερίδα).

(4) ΕΕ αριθ. C 138 της 17. 5. 1993, σ. 1.

(5) ΕΕ αριθ. L 219 της 28. 8. 1993, σ. 1.

(6) ΕΕ αριθ. L 120 της 11. 5. 1990, σ. 1.

(7) ΕΕ αριθ. L 181 της 28. 6. 19989, σ. 47.

(8) ΕΕ αριθ. L 151 της 15. 6. 1990, σ. 1.

ΠΑΡΑΡΤΗΜΑ Α

ΑΝΑΠΤΥΞΗ ΤΗΣ ΠΕΡΙΒΑΛΛΟΝΤΙΚΗΣ ΣΥΝΙΣΤΩΣΑΣ ΤΩΝ ΚΟΙΝΟΤΙΚΩΝ ΣΤΑΤΙΣΤΙΚΩΝ: ΣΤΑΤΙΣΤΙΚΟ ΠΡΟΓΡΑΜΜΑ ΓΙΑ ΤΟ ΠΕΡΙΒΑΛΛΟΝ 1994-1997

1. Φύση του προγραμματος

Για την εφαρμογή της κοινοτικής περιβαλλοντικής πολιτικής απαιτείται πληροφόρηση ως προς την κατάσταση του περιβάλλοντος, ως προς την ευαισθησία του, και ως προς τις πιέσεις και τους κινδύνους που είναι αποτέλεσμα ανθρώπινων δραστηριοτήτων. Απαιτείται επίσης ενημέρωση ως προς τις αλληλεπιδράσεις μεταξύ του περιβάλλοντος και των κοινωνικο-οικονομικών δραστηριοτήτων και ως προς τις οικείες πολιτικές. Το πρόγραμμα συμβάλλει στη διαδικασία συλλογής των πληροφοριών αυτών και της διάδοσής τους, ως εναρμονισμένο συμπλήρωμα του προγράμματος εργασίας του Ευρωπαϊκού Οργανισμού Περιβάλλοντος. Η προσέγγιση είναι η ανάπτυξη μιας περιβαλλοντικής συνιστώσας σε όλα τα οικεία τμήματα των κοινοτικών στατιστικών και η ενίσχυσή της εκεί όπου ήδη υπάρχει.

Το πρόγραμμα θα οδηγήσει στην αρμόζουσα περιγραφή των πλευρών εκείνων των ανθρώπινων δραστηριοτήτων που επιδρούν στο περιβάλλον:

- είτε αρνητικά, λόγω της ασκούμενης πιέσεως επί του περιβάλλοντος και των φυσικών πόρων,

- είτε θετικά, λόγω των τεχνικών και οικονομικών μέτρων ή των μέτρων συμπεριφοράς που λαμβάνει η κοινωνία για τη μείωση των εν λόγω πιέσεων και των συνεπειών τους και για τη βελτίωση της κατάστασης του περιβάλλοντος.

Το πρόγραμμα αποτελεί επίσης συμβολή της Κοινότητας στα στατιστικά προγράμματα διεθνών οργανισμών (ΟΟΣΑ, Διάσκεψη Ευρωπαϊων Στατιστικολόγων, Στατιστική Επιτροπή των Ηνωμένων Εθνών) για το περιβάλλον, καθώς και στην ανταπόκριση της Κοινότητας στο «πρόγραμμα 21ος αιώνας».

2. Τομείς εργασίας

Οι κοινοτικές στατιστικές θα χρησιμοποιηθούν και θα αναπτυχθούν κυρίως στους ακόλουθους τομείς, ούτως ώστε να αποδώσουν τα απαιτούμενα στατιστικά στοιχεία για την παραγωγή πληροφοριών για το περιβάλλον:

- εξαγωγή και κατανάλωση πρώτων υλών,

- παραγωγή και κατανάλωση γεωργικών και βιομηχανικών προϊόντων,

- παραγωγή και κατανάλωση ενέργειας,

- οικοδομικά και οικιστικά έργα,

- ψυχαγωγία και τουρισμός,

- μεταφορές,

- αύξηση πληθυσμού, νοικοκυριά και κοινωνική πρόνοια,

- δημόσιες υπηρεσίες.

Τα στατιστικά στοιχεία τα οποία πρέπει να συλλεγούν ως προς πτυχές των τομέων αυτών που αφορούν το περιβάλλον μπορούν να αναφέρονται σε θέματα όπως:

- παραγωγικές διαδικασίες, συμπεριλαμβανομένων τεχνικών για την πρόληψη και τη μείωση των εκπομπών και της ρύπανσης,

- παραγωγή και διαχείριση αποβλήτων,

- χρήση φυσικών πόρων,

- ιδιωτικές και δημόσιες δαπάνες.

Άλλος τομέας εργασίας ο οποίος έχει προτεραιότητα είναι η ανάπτυξη πλαισίων για την ενσωμάτωση οικονομικών και περιβαλλοντικών στοιχείων. Ειδικότερα, οι εργασίες του προγράμματος θα επικεντρωθούν στα εξής:

- καθορισμός λογιστικού πλαισίου για την ενσωμάτωση οικονομικών δεδομένων για το περιβάλλον σε συστήματα συνολικών λογαριασμών, όπως οι παρελκόμενοι λογαριασμοί περιβάλλοντος και οι συνδέσεις τους με το σύστημα εθνικών λογαριασμών και με τη λογιστική φυσικών πόρων,

- συμβολή στην ανάπτυξη της λογιστικής φυσικών πόρων.

Τα στοιχεία από τα οποία μπορούν να αντληθούν πληροφορίες για το περιβάλλον στους παραπάνω τομείς θα προσδιορισθούν αναλυτικότερα βάσει των μεθόδων και διαδικασιών του σημείου 3.

3. Μέθοδοι

Για τον καθορισμό του περιεχομένου, των ορισμών, των ταξινομήσεων και της μεθόδου συλλογής των στοιχείων για τα προαναφερόμενα θέματα, καθώς και τη θέσπιση συστημάτων συλλογής στοιχείων απαιτούνται:

i) μελέτες για τον εντοπισμό και τον προσδιορισμό μεταβλητών και δεικτών που έχουν σημασία για το περιβάλλον 7

ii) μελέτες για τη διαθεσιμότητα των στοιχείων 7

iii) δοκιμαστικά σχέδια για την εξέταση: α) των ορισμών και της μεθόδου συλλογής στοιχείων, β) ειδικών ερευνών για τις μεταβλητές που αφορούν το περιβάλλον κατά την έννοια του άρθρου 2 σημείο 3, και γ) του τρόπου ενσωμάτωσης σε γενικές έρευνες 7

iv) προετοιμασία οριστικών κειμένων στα οποία θα ορίζονται το περιεχόμενο, οι ορισμοί, οι ταξινομήσεις και οι μέθοδοι συλλογής στοιχείων.

Για την εκτέλεση του προγράμματος πρέπει να χρησιμοποιηθούν νέες τεχνολογίες πληροφοριών (π.χ. τηλανίχνευση για την κτήση στοιχείων, δίκτυα υπολογιστών για τη μεταβίβαση στοιχείων, συστήματα γεωγραφικών πληροφοριών για τη διαχείριση και την επεξεργασί στοιχείων), όπου αποτελούν την αποδοτικότερη και ταυτόχρονα τη λιγότερο δαπανηρή προσέγγιση.

ΠΑΡΑΡΤΗΜΑ Β

ΣΥΝΤΟΝΙΣΜΟΣ ΜΕΤΑΞΥ EUROSTAT ΚΑΙ ΕΥΡΩΠΑΪΚΟΥ ΟΡΓΑΝΙΣΜΟΥ ΠΕΡΙΒΑΛΛΟΝΤΟΣ

Στα πλαίσια της συμφωνίας επί του στατιστικού προγράμματος στον τομέα του περιβάλλοντος του εκτελεστικού διευθυντή του Ευρωπαϊκού Οργανισμού Περιβάλλοντος και του γενικού διευθυντή της Eurostat και στα πλαίσια της εγκρίσεώς του από το διοικητικό συμβούλιο του οργανισμού και από την επιτροπή του στατιστικού προγράμματος, το πρόγραμμα αυτό και η εκτέλεσή του συντονίζονται με το πρόγραμμα εργασίας του οργανισμού. Πιο συγκεκριμένα, το ετήσιο πρόγραμμα το οποίο υποβάλλεται στην επιτροπή στατιστικού προγράμματος καταρτίζεται σε συνδυασμό με την κατάρτιση του ετήσιου προγράμματος του οργανισμού και υποβάλλεται εκ παραλλήλου προς έγκριση στο διοικητικό συμβούλιο του οργανισμού. Τα δύο ετήσια προγράμματα θα προετοιμάζουν και θα παρέχουν ολοκληρωμένα στοιχεία και πληροφορίες, όπου χειάζεται, χάρη στην ανταλλαγή στοιχείων και στη διοργάνωση κοινών δραστηριοτήτων Eurostat - Ευρωπαϊκού Οργανισμού Περιβάλλοντος.

ΑΙΤΙΟΛΟΓΗΣΗ ΤΟΥ ΣΥΜΒΟΥΛΙΟΥ

Ι. Εισαγωγή

1. Την 1η Αυγούστου 1990 η Επιτροπή υπέβαλε πρόταση απόφασης που βασίζεται στο άρθρο 130 Σ της συνθήκης (1) σχετικά με τη θέσπιση τετραετούς προγράμματος ανάπτυξης (1994-1997) όσον αφορά τον περιβαλλοντικό παράγοντα των κοινοτικών στατιστικών.

2. Το Ευρωπαϊκό Κοινοβούλιο γνωμοδότησε στις 13 Δεκεμβρίου 1991 και στις 11 Φεβρουαρίου 1992 (2). Η Οικονομική και Κοινωνική Επιτροπή γνωμοδότησε στις 19 Σεπτεμβρίου 1990 (3).

Η Επιτροπή, λαμβάνοντας υπόψη αυτές τις γνωμοδοτήσεις, υπέβαλε τροποποιημένη πρόταση στις 30 Νοεμβρίου 1992.

3. Στις 8 Ιουνίου 1994 το Συμβούλιο καθόρισε την κοινή θέση του σύμφωνα με το άρθρο 189 Γ της συνθήκης.

ΙΙ. Στόχος

Ο στόχος της πρότασης απόφασης είναι διττός. Κατά πρώτον, αποσκοπεί στην τόνωση και στο συντονισμό της παροχής περιβαλλοντικών στατιστικών στοιχείων από τις επίσημες στατιστικές υπηρεσίες των κρατών μελών. Κατά δεύτερο λόγο, αποσκοπεί στην εξασφάλιση του συντονισμού με το έργο του Ευρωπαϊκού Οργανισμού Περιβάλλοντος, καθορίζοντας τον τύπο των στατιστικών σχοιχείων που θα παρέχονται και δημιουργώντας μηχανισμό για μια κοινή συμφωνία ως προς ένα πρόγραμμα εργασίας.

ΙΙΙ. Τροποποιήσεις του Ευρωπαϊκού Κοινοβουλίου

α) Τροποποιήσεις του Ευρωπαϊκού Κοινοβουλίου που δεν περιλαμβάνονται στην κοινή θέση του Συμβουλίου:

αριθ. 1-15, 17-19, και 21-23 7

β) Τροποποιήσεις του Ευρωπαϊκού Κοινοβουλίου που περιλαμβάνονται κατ'ουσίαν στην κοινή θέση του Συμβουλίου:

αριθ. 19, στο κείμενο του άρθρου 2 παράγραφος 2, καθώς και

αριθ. 20, στο κείμενο του άρθρου 2 παράγραφος 5.

IV. Ανάλυση της κοινής θέσης

Η έναρξη ουσιαστικής λειτουργίας του Ευρωπαϊκού Οργανισμού Περιβάλλοντος είχε ως συνέπεια να χάσουν την επικαιρότητά τους ορισμένες τροποποιήσεις του Ευρωπαϊκού Κοινοβουλίου. Τούτο συνέβη, ιδίως, για τις τροποποιήσεις που αφορούν το πρόγραμμα Corine και τον Ευρωπαϊκό Οργανισμό Περιβάλλοντος. Τούτο δε επέτρεψε στο Συμβούλιο να απλουστεύσει σημαντικά το κείμενο της τροποποιημένης πρότασης.

Εξάλλου το Συμβούλιο, σε συμφωνία με την Επιτροπή, ακολούθησε τη στάση του Ευρωπαϊκού Κοινοβουλίου το οποίο έκρινε ότι ένα από τα κυριότερα ζητήματα ως προς την ανάπτυξη των ευρωπαϊκών στατιστικών αφορά την ορθή κατανομή των ρόλων μεταξύ των διαφόρων οργάνων που έχουν αναλάβει να επεξεργάζονται αυτές τις στατιστικές, θεσπίζοντας παράλληλα σαφείς διαδικασίες για το συντονισμό αυτών των εργασιών. Το Συμβούλιο αποφάσισε να δώσει περισσότερη έμφαση σ' αυτές τις πτυχές της τροποποιημένης πρότασης.

Ειδικότερα, ο συντονισμός μεταξύ Eurostat και Ευρωπαϊκού Οργανισμού Περιβάλλοντος προβλέπεται στο άρθρο 4, σύμφωνα με τις διαδικασίες που αναφέρονται στο παράρτημα Β.

Ομοίως, η συνεκτίμηση του έργου των διεθνών οργανισμών στον τομέα των στατιστικών για το περιβάλλον, που περιλαμβάνεται στην τροποποίηση αριθ. 19, εξασφαλίστηκε με τη διατύπωση του άρθρου 2.

(1) ΕΕ αριθ. C 209 της 22. 8. 1990, σ. 29.

(2) ΕΕ αριθ. C 13 της 20. 1. 1992, σ. 481 και ΕΕ αριθ. C 67 της 16. 3. 1992, σ. 33.

(3) ΕΕ αριθ. C 332 της 31. 12. 1990, σ. 119.